Siasa za migawanyiko

SIASA ZA MIGAWANYIKO NA ATHARI ZAKE 
Naam baadhi ya mambo yanayoathiri amani ya kijamii ni siasa, hasa siasa za 
magawanyiko. Zina athari kubwa sana kwa jamii baadhi ya athari hizi ni,
Uharibifu wa mali ya jamii. Siasa hizo za migawanyiko zinapoitawala taifa, watu watajihusisha na vita hivyo basi kuharibu mali zao na za wengine kama nchi kadhaa za kiafrika. Hii basi inaathiri maendeleo ya kijamii kwa ujumla. Siasa hizi pia zinapochochewa baadhi ya wananchi hupoteza maisha yao. Sababu ni kuwa kuna wahuni watakaojaribu kuyaangamiza maisha ya wengine mfano mzuri ni nchi ya DRC ambayo siasa zilifanya watu wakauana kinyama. 
Kuzorota kwa uchumi hasa mali za pesa nyingi zinapoharibiwa, hii inapelekea uchumi wa nchi kuzorota na kuifanya miradi ya nchi kufifia maana wawekezaji wataogopa kuwekeza miradi yao nchini.
Mighairi ya hayo siasa za migawanyiko hupelekea wananchi kukosa amani miongoni mwao sababu ni kuwa wanaishi kwa hofu ya kuingiliwa na baadhi ya wananchi wao hivyo basi hawawezi kuishi kwa amani. 
Siasa mbaya hupelekea nchi na wananchi kukosa kazi. Hii ni sababu kazi zinafungwa au nafasi za kazi kuadimika au kupewa kwa watu wa kabila moja au nyingine. Hii inapelekea watu kukosa kazi.
Sasa hizi hupelekea kuongezeka kwa ufisadi miongoni mwa wananchi hivyo basi nafasi za kazi na huduma nyingine zinapoadimika huenda watu wakatumia hongo kupata nafasi hizi na 
huduma nyingine.